Карл Кролов
Пръсти

Превод от немски: Венцеслав Константинов, —

chitanka.info

Пръстите все по-трудно се удържат,

с радост тръгват да намерят

таблица за умножение,

вместо върху темето

на вятъра да си почиват.

Играят си с числа над десет

и оставят да умират мандолините,

които знаеха тъй нежно

да подръпват.

Могат само още да заплашват,

както в стари времена,

когато и не мислеха

да се упражняват

в алгебра.

1960

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.